b'\n_START_ARTICLE_\nKabundukan ng Zambales\n_START_SECTION_\nLaki\n_START_PARAGRAPH_\nAng Kabundukan ng Zambales ay mayroong area o pook na 300 square kilometres (120\xc2\xa0sq\xc2\xa0mi) na umaabot mula sa Hilaga hanggang sa Timog magmula sa kabundukan ng hilaga ng lalawigan ng Pangasinan, ang buhong kahabaan ng Zambales, hanggang sa dulo ng Tangway ng Bataan sa timog na pumapaligid sa Look ng Maynila. Ang kabundukan ay binubuo rin ng mga bundok na nasa mga munisipalidad ng Bamban, Capas, San Jose, San Clemente, Mayantoc, Santa Ignacia at ilang mga burol na nasa Camiling sa lalawigan ng Tarlac. Sa Pampanga, kinabibilangan ito ng mga bundok na nasa loob ng Floridablanca, Porac, Lungsod ng Angeles at Mabalacat.\n_START_SECTION_\nMga bulkan\n_START_PARAGRAPH_\nBagaman mayroong mga simulaing bulkan ang mga bundok, Ang Bundok Pinatubo lamang ang tanging buhay na bulkan sa loob ng kabundukan. Ang pagsabog nito noong Hunyo 15, 1991 ay ang pangalawang pinakamalakas na pagsabog ng bulkan noong ika-20 daantaon pagkaraan ng pagsabog ng Novarupta sa Alaska, Estados Unidos noong 1912. Ang pagsabog ng bulkan, na naging kumpikado dahil sa pagdating ng bagyong Yunya, na nagpabalot sa rehiyon ng makapal na abo ng bulkan at lahar, kasama na ang base militar ng Estados Unidos na Clark Field na nasa Lungsod ng Angeles, Pampanga.'